Di teqbaylit, isem asuf s umata ibeddu s (t)a ma d asget s (t)i llan kra n yifukal yettaǧan ad nxemmem belli iferdisen izwiren ttekkin ɣer yimagraden unmilen iqdimen. Taqcict temmal-d assa la fille, une fille neɣ fille, gar yifukal-agi, nezmer ad d-nebder : 1. Timerna n uzwir-agi (iwumi neqqar : azwir n waddad neɣ tiɣri tamezwarut) ɣer yireṭṭalen yettumazɣen. Amedya: ajenyuṛ (ingénieur), taktabt/ taktubt (ɛrb.kitab), tamdint (ɛrb.madina), tamacint (machine) ; taberwiṭ (brouette), afenyan (fainéant), amaṣṣut (maçon) ;… 2. Di kra n tentaliyin, aṭas n yismawen i yellan mebla tiɣri tamezwarut (d ayen yeqlilen aṭas di teqbaylit), yuweḍ tikwal ad yili d alugen. Tuget n yismawen n timarewt ur sɛin ara aferdis amseɣru di yak imesliyen imaziɣen.